Period: Ur III
Genre: Legal
Transliteration:
<SURFACE>
ur{d}...
ša₃-ku₃-ge-er
ku₃-mu šum₂-ma-ab
in-na-du₁₁
ša₃-ku₃-ge-e
ur{d}nusku-ra
iti bara₂-za₃-gar e₂-eš₂ ub-hul
ku₃-zu maš₂-bi-a-bi-da
2/3(diš) ma-na ga-ra-la₂
in-na-du₁₁
tukum-bi nu-ra-la₂
<SURFACE>
1(diš) 1/3(diš) ma-na ku₃-babbar
ga-la₂ bi₂-du₁₁
mu lugal-bi in-pa₃
ur-sukkal bar-šu-gal₂ {d}nin-šubur-ka
ur-zu u₃ dumu a...ni-a
lu₂-dingir-ra dumu amar{d}inana
gu₃-u₂-gu lu₂ ka₂ {d}nin-hur-sag-ka
lu₂-inim-ma-bi-me
iti sig₄-ga u₄ 1(u) 6(diš)-kam
...lugal-e na mah in-du₃

Cuneiform:
<SURFACE>
𒌨𒀭...
𒊮𒆬𒄀𒅕
𒆬𒈬𒋧𒈠𒀊
𒅔𒈾𒅗
𒊮𒆬𒄀𒂊
𒌨𒀭𒉺𒌆𒊏
𒌗𒁈𒍠𒃻𒂍𒂠𒌒𒅆𒌨
𒆬𒍪𒈧𒁉𒀀𒁉𒁕
𒑛𒈠𒈾𒂵𒊏𒇲
𒅔𒈾𒅗
𒋗𒃻𒌉𒇲𒁉𒉡𒊏𒇲
<SURFACE>
𒁹𒑚𒈠𒈾𒆬𒌓
𒂵𒇲𒉈𒅗
𒈬𒈗𒁉𒅔𒅆𒊒
𒌨𒈛𒁇𒋗𒅅𒀭𒎏𒋚𒅗
𒌨𒍪𒅇𒌉𒀀...𒉌𒀀
𒇽𒀭𒊏𒌉𒀫𒀭𒈹
𒅗𒌑𒄖𒇽𒆍𒀭𒎏𒄯𒊕𒅗
𒇽𒅗𒈠𒁉𒈨
𒌗𒋞𒂵𒌓𒌋𒐋𒄰
...𒈗𒂊𒈾𒈤𒅔𒆕